Diari Oficial de la Generalitat Valenciana


Sumari del DOGV 9372, del 30-06-2022 (2022/5842)

Informació pública de les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, ocupació de vies pecuàries i la declaració d'utilitat pública, en concret, corresponents a una central fotovoltaica denominada «PSF Beneixama 1» i la seua infraestructura d'evacuació, amb potència a instal·lar de 23,1694 RQ, a situar en el terme municipal de Biar (Alacant), sotmesa a avaluació d'impacte ambiental ordinària. Expedient ATALFE/2020/122
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9372

Data del DOGV
:   30-06-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/5842


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, ocupació de vies pecuàries i la declaració d'utilitat pública, en concret, corresponents a una central fotovoltaica denominada «PSF Beneixama 1» i la seua infraestructura d'evacuació, amb potència a instal·lar de 23,4447 QK, a situar en el terme municipal de Biar (Alacant), sotmesa a avaluació d'impacte ambiental ordinària. Expedient ATALFE/2020/122 [2022/5842]  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,  
  
- la Llei 21/2013, de 9 de desembre, d'avaluació ambiental i en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de vies pecuàries de la Comunitat Valenciana,  
- la Llei 43/2003, de 21 de novembre, forestal,  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció, d'ocupació de vies pecuàries i declaració d'utilitat pública, en concret, de la instal·lació elèctrica que s'indica, sotmesa a avaluació ambiental ordinària:  
  
Peticionari: Renovalia Dos Aguas, SLO, NIF: B-02620706 i amb domicili social en avinguda Picassent 10, Edifici A Villarrobledo (Albacete).  
Tipus de central elèctrica: central fotovoltaica denominada «PSF Beneixama 1», amb potència a instal·lar 23,6353 LC, incloses les seues infraestructures d'evacuació.  
Emplaçament grups generadors: polígon 11 parcel·les 279, 281, 285, 286, 288, 290, 311, 312, 9003 i 313, del terme municipal de Biar (Alacant).  
Emplaçament infraestructura d'evacuació: polígon 11 parcel·les 281, 9004 i 9001, polígon 12 parcel·les 9004, 9008, 9007, 9005 i 9015, polígon 13 parcel·les 9008, 9009, 9006, 9003 i 9004, polígon 14 parcel·les 9001, 9005, 9003, 9002 i 9004, polígon 16 parcel·la 9003, 9004 i 9005, polígon 19 parcel·les 9006, 9021, 9018, 9016, 9012, 9007, 9003 i 9002, polígon 17 parcel·la 9019, polígon 18 parcel·les 9021, 9020, 9016, 9006 i 52, del terme municipal de Biar (Alacant).  
La infraestructura d'evacuació fins al punt de connexió és compartida amb les plantes solars fotovoltaiques Beneixama 3 (ATALFE 2020/128) i Beneixama 4 (ATALFE 2020/124). La informació pública d'aquesta última instal·lació, ATALFE 2020/124, que inclou la línia d'evacuació compartida, es va realitzar en el Butlletí Oficial de la Província d'Alacant amb data 15 de març de 2022 i en el Diari Oficial de la Generalitat Valenciana el 17 de març de 2022.  
Òrgan competent per a autoritzar la instal·lació: Direcció General d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
  
L'òrgan ambiental competent per a emetre la declaració d'impacte ambiental: Direcció General de Qualitat i Educació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica.  
Documents sotmesos a informació pública:  
- Projecte. Denominació: activitat, construcció i instal·lació elèctrica de planta solar FV de 23,50 MW «Beneixama 1».  
- Projecte infraestructura evacuació. Denominació: Línia d'evacuació subterrània de 66 kV per a planta solar FV «Beneixama 1» de 23,50 MW». Activitat, construcció. d'instal·lació elèctrica de subestació elevadora «Beneixama 1» 66/30 kV 30 MVAs.  
- Estudi d'impacte ambiental (inclou avaluació de repercussions en la Xarxa Natura 2000) i document de síntesi de l'estudi impacte ambiental.  
- Estudi d'integració paisatgística.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectat.  
- plec general de normes de seguretat en prevenció d'incendis forestals.  
- Documentació per a l'ocupació de vies pecuàries.  
- Documentació per a l'ocupació de muntanya pública.  
- Separates dirigides a: Diputació d'Alacant, Ajuntament de Biar, Conselleria d'Agricultura, Desenvolupament Rural, Emergència Climàtica i Transició Ecològica i CHJ.  
- Relació de béns i drets afectats  
Pressupost: 39.284.355,38 -  
Característiques principals:  
Instal·lació fotovoltaica: la central fotovoltaica denominada «Beneixama 1» de 23,4696 MWp, està composta per un camp generador de 42.672 mòduls fotovoltaics de 550 Wp, muntats directament sobre el sòl en estructura amb 508 seguidors a un eix. Aquests mòduls fotovoltaics es connecten amb 7 inversors de 2.420 kVA i 2 inversors de 3.630 kVA. Això suposa una potència nominal d'inversors de 24,2 MW, però el conjunt de tots els inversors estarà limitat, a través d'un PPC independent, a 20,8 MW. Al seu torn, els inversors es connecten amb la part de baixa tensió dels transformadors per a elevar la tensió a 30 kV. Mitjançant línies d'interconnexió de 30 kV es connecta amb la subestació «Beneixama 1» 66/30 kV.  
Línia elèctrica subterrània a 66 kV entre les subestacions «SET Beneixama 1» i SET «Tirig» de 220/66/30 kV d'evacuació de les plantes Beneixama 4 (ATALFE 2020/124), Beneixama 1 (ATALFE 2020/122) i Beneixama 3 (ATALFE 2020/128) de simple circuit a 66 kV, amb conductor HEPRZ1 3x(1x500 mm² Al) 36/66 kV, amb pantalla de 75 mm² de coure, discorrerà per canalització directament enterrada en tot el seu traçat, excepte en els creuaments, en què s'instal·larà mitjançant canalització entubada i que connectara la Subestació «BENEIXAMA 1» amb la Subestació «TIRIG». Amb una longitud aproximada de 9.390 m.  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de transport d'energia elèctrica.  
Les vies pecuàries sobre les quals se sol·licita la concessió demanial d'ocupació són les següents:  
- Corriol del Camí de Caudete  
Necessita avaluació detallada de repercussions sobre la Xarxa Natura 2000, per la qual cosa si de l'avaluació resultara que hi ha afecció a l'espai Xarxa Natura 2000, mentre no s'acredite la inexistència d'alternatives, no s'haja declarat per llei o per acord de Consell de Ministres o del Consell l'existència de raons d'interés públic de primer ordre i no s'hagen fixat mesures compensatòries que garantisquen la coherència global de la Xarxa Natura 2000, aquest òrgan s'abstindrà d'autoritzar o aprovar el projecte indicat.  
La documentació serà exposada per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat en C/ Churruca, 29 C.P. 03364 Alacant, així com dirigir al citat servei territorial les al·legacions que es consideren oportunes en el termini de trenta (30) dies hàbils comptats a partir del següent de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllaç https://www.gva.es/es/inicio/procedimientos'id\_proc=15870&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 9 de juny de 2022.- La cap del Servei Territorial d'Indústria, Energia i Mines d'Alacant: Rosa María Aragonés Pomares.